User:Enklikanketa/sandbox

= 1ka - ENKLIK ANKETA = 1KA je odprtokodna aplikacija, ki omogoča storitev spletnega anketiranja. Razvoj poteka na Centru za družboslovno infor

matiko, Fakultete za družbene vede, Univerze v Ljubljani. Univerza v Ljubljani je tudi formalen lastnik oziroma naslovnik odgovarjajoče intelektualne lastnine.

Gre za spletno storitev (SaaS – Software as a Service ), ki združuje podporo za naslednje funkcionalnosti:


 * Razvoj, oblikovanje in tehnična izdelava spletnega vprašalnika ;
 * Izvedba spletne ankete: podpora vabilom in objavi ter zbiranje podatkov;
 * Urejanje in analiza podatkov ter parapodatkov.

Osnovno vodilo 1KA je minimiziranje števila klikov - od tod tudi poimenovanje EnKlikAnketa (1KA). Vse operacije se zato izvedejo s kar najmanjšim številom klikov oziroma pritiskov na tipkovnico (keystrokes). Aplikacija 1KA je lahko nameščena na poljubnem strežniku, preko API pa jo je mogoče povezati z drugimi programi. Matična namestitev je na domeni www.1ka.si na strežniku Centra za družboslovno informatiko (CDI), Fakultete za družbene vede , Univerze v Ljubljani , kjer je mogoče odgovarjajočo storitev spletnega anketiranja 1KA pod običajnimi pogoji uporabljati neomejeno in brezplačno.

Storitev spletnega anketiranja 1KA je v letu 2019 zgolj na matični inštalaciji (www.1ka.si) gostila več kot 32 milijonov izpolnjenih vprašalnikov, skupno število registriranih uporabnikov pa je v letu 2021 preseglo 129,708.

Zgodovina
1KA je bila v današnji obliki vzpostavljena v letu 2008. V osnovi je bilo orodje namenjeno predvsem metodološkim raziskavam s področja spletnih anket, financiralo se je z raziskovanimi projekti s tega področja kot odprtokodna aplikacija.

Funkcionalnosti

 * Bogat nabor vprašanj:
 * Vključeni vsi osnovni tipi vprašanj,
 * Številna napredna vprašanja (kvizi, socialna omrežja, GoogleMaps, fotografija).


 * Razvoj vprašalnika
 * Zmogljiv sistem komentiranja omogoča razvoj vprašalnika brez inačice v Word ali GoogleDoc.
 * Večjezične ankete:
 * Enostavna podpora za večjezične ankete v 43 svetovnih jezikih, vključno z ruščino, arabščino, kitajščino.
 * Analize in poročila:
 * Avtomatsko in napredno generiranje sumarnikov in grafov.
 * Avtomatska prilagoditev za mobilne naprave:
 * Vsa vprašanja se samodejno prilagajajo mobilnim napravam.
 * Integriran sistem za pošiljanje e-poštnih vabil:
 * Pošiljanje vabil in opomnikov,
 * Uporaba osebnih identifikatorjev.
 * Prilagojena podoba ankete:
 * Možnosti oblikovanja, dodajanja logotipa in prilagoditev CGP.
 * Rešitve po meri:
 * Razvijanje posebnih vprašanj, izpisov, API vmesnikov ipd. (2)

Domene in gostovanja
Storitev spletnega anketiranja 1KA se lahko – s tehničnega vidika namestitve, ki nato v določeni meri opredeljuje tudi obseg funkcionalnosti – uporablja na naslednje načine (3):


 * Uporaba na strežniku 1KA, na osnovni namestitvi 1KA in na domeni www.1ka.si:  uporaba na tem spletnem mestu je (pod običajnimi pogoji uporabe) brezplačna in v osnovi tudi neomejena. (3)
 * Uporaba na strežniku 1KA, na osnovni namestitvi 1KA, vendar na lastni virtualni domeni: na 1KA strežniku se lahko za vse ankete določenega uporabnika izdela virtualna poddomena na domeni 1ka.si (npr. xxx.1ka.si), lahko pa tudi poddomena uporabnikove domene (npr. 1ka.podjetje.si ali anketa.podjetje.si) ali povsem poljubna domena (npr. xxx.yyy.zz), ki je nato vidna uporabniku pri urejanju anket ter respondentom pri izpolnjevanju vseh uporabnikovih anket. Lastnikom virtualnih domen se avtomatično dodeli status managerja, kar pomeni možnost registracije lastnih uporabnikov, njihovo urejanje in nadzor. (3)
 * Uporaba na strežniku 1KA, na lastni namestitvi in na lastni domeni: na 1KA spletnem strežniku, kjer sicer gostuje storitev spletnega anketiranja 1KA, se lahko izdela lastno inštalacijo s poljubno domeno ali poddomeno uporabnika (npr. 1ka.xxx.si, xxx.1ka.si, 1ka.podjetje.si, anketa.podjetje.si ali povsem poljubna domena npr. xxx.yyy.zz), kjer ima uporabnik status 1KA administratorja in s tem lastno registracijo, lastne baze in lastne ankete. Dodaja lahko tudi sistemske nastavitve ter ureja celotno spletno mesto. (3)
 * Uporaba na namestitvi na lastnem strežniku uporabnika (izven 1KA) z lastno domeno: gre za namestitev aplikacije 1KA na lastnem strežniku uporabnika (npr. podjetja), ki nato omogoča storitev spletnega anketiranja 1KA. Uporabnik poleg siceršnjega statusa 1KA administratorja pridobi še dodatni status tehničnega administratorja, ki mu omogoča funkcionalnosti sistemske administracije 1KA in nekatere druge možnosti. (3)

Aplikacije/ možnosti
1KA je fleksibilno orodje, ki ga je mogoče enostavno nadgraditi za specifične potrebe določenega projekta oziroma naročnika. Primeri večjih projektov (4):


 * Sistem za študentsko evalvacijo pedagoškega dela na Univerzi v Ljubljani: na eni strani gre za kompleksno integracijo 1KA s statističnim paketom R, kjer se v realnem času izvedejo kompleksne statistične analize in izpisi (npr. PDF izpis poročil za vse pedagoge), kot tudi z administrativnim sistemom visokošolske informatike članic UL ter z dokumentacijskim sistemom UL. Po drugi strani gre tudi za obsežen projekt, kjer se letno izvede več sto tisoč anket.
 * Sistem za evalvacijo pedagoškega dela učiteljev v osnovnih in srednjih šolah: gre za kompleksno nadgradnjo 1KA za specifične potrebe ocenjevanja pedagoškega dela. V ta namen je razvita hierarhija sedmih nivojev, po katerih se nato lahko kreirajo in izvajajo ankete ter nato tudi prikazujejo, analizirajo in agregirajo rezultati.
 * Za potrebe raziskovalnega dela CDI so bili razviti posebni moduli za analizo kvalitete anketnih podatkov. V tem okviru se preverjajo hitrosti in odgovorjena oziroma vprašanja, kar je osnova za izračun indikatorjev kvalitete anketnega procesa (npr. AAPOR stopnje odgovorov).
 * Za potrebe administrativnega dela je izdelan vmesnik, ki nudi podporo delovnemu procesu (npr. prijava in obravnava pripombe, naročilnice ipd.)
 * V okviru projekta SAFE je bila izvedena specifična nadgradnja, ki podpira administrativni proces zbiranja in prijavljanja na izobraževalne seminarje ter spremljajoče alociranje predavateljev.
 * Za potrebe RC33 je bil razvit poseben modul, ki omogoča preverjanje, ali je določen uporabnik že vpisan v določeno bazo ali ne. Razvito je bilo avtomatsko obveščanje o tej informaciji.
 * Mobilna aplikacija za kreiranje enostavnih anket z mobilnim telefonom omogoča kreiranje anket v realnem času (npr., na sestanku, na dogodku); v tem okviru gre predvsem za podporo glasovanju in enostavnim evalvacijam.
 * Za potrebe Ministrstva za javno upravo in Zavoda za turizem Bled sta bili izdelani lastni temi ankete v skladu z grafično podobo naročnika.
 * Prilagoditev PDF in Excel izpisov izpolnjenih anket in podatkov (npr. izpis posebnega radarskega grafa za Ljubljansko borzo)
 * Za potrebe ZRC SAZU je bil razvit poseben modul za ocenjevanje pokrajinskih oblik (respondent je razvrstil slike po všečnosti in nato v nadaljevanju odgovarjal na vprašanja o izbranih slikah glede na razvrstitev).
 * Za potrebe podjetja z lastno inštalacijo 1KA oblikovan povsem prilagojen vmesnik aplikacije in prilagojena tema ankete, z registracijo po meri (navadna registracija onemogočena, registracija poteka preko API klica iz druge aplikacije) (4)

Varnost
1KA uporablja ustrezen strežnik pri profesionalnem ponudniku, ki upošteva najvišje standarde (glede napajanja, varovanja itd.). Poleg tega je vzpostavljen sistem vzporednega strežnika, kjer se - na drugi lokaciji - sproti shranjujejo vsi podatki (vsak klik vsake ankete posebej). (5)


 * Napredna GDPR podpora:
 * Celovita podpora izvedbi ankete skladno z GDPR zahtevami. (2)
 * Politika zasebnosti:
 * Varovanje zasebnosti deluje v skladu z Zakonom o varstvu osebnih podatkov – (ZVOP-1) in v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov).
 * Upoštevana priporočila in dobre prakse etičnih kodeksov 'ICC/ESOMAR International Code on Market and Social Research' in 'ESOMAR Guideline for Online Research' (www.esomar.org). (6)
 * Tehnična varnost:
 * Center za družboslovno informatiko (Fakulteta za družbene vede, Univerza v Ljubljani) skrbi za vse inštalacije 1KA, ki se nahajajo na strežnikih centra, tako, da so inštalacije v skladu z GDPR zahtevami. (7)

DSA
Dan spletnega anketiranja" (DSA) je dogodek, ki ga enkrat letno organizira Center za družboslovno informatiko, Fakultete za družbene vede. Namenjen je strokovni javnosti in širšim segmentov uporabnikov spletnih anket. Osnovni cilji so predvsem posredovanje raziskovalnih dosežkov CDI s področja spletnega anketiranja širši javnosti, višanje strokovnih standardov in popularizacija stroke na področju spletnih anket v Sloveniji in izobraževanje uporabnikov 1KA. Dogodek DSA je bil prvič izveden leta 2012 in od takrat dalje poteka vsako leto. (8)